Der udbrød brand i et sommerhus på Pirken i området Klitgård ved Nibe natten til mandag. Sommerhuset stod ikke til at redde og brandårsagen skal nu undersøges.

I følge vagtchef ved Nordjyllands Politi, Henrik Beck lød alarmen kl. 03.56 natten til mandag. - Sommerhuset udbrændte og vi skal nu have teknikerne til at kigge på, hvad der kan være årsag til branden, siger vagtchefen til tv2nord.dk. Ingen mennesker kom til skade ved branden.